ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ ଦେଶବ୍ୟାପୀ କୋଭିଡ ଟିକାକରଣ ଅଭିଯାନରେ ୭.୫ କୋଟି ଡୋଜ୍ ଟିକା ପ୍ରଦାନର ମାଇଲଖୁଣ୍ଟ ହାସଲ ହୋଇଛି
• ୬.୫ କୋଟିରୁ ଅଧିକ ଲୋକ ପ୍ରଥମ ଡୋଜ୍ ଏବଂ ୧ କୋଟିରୁ ଅଧିକ ଦ୍ୱିତୀୟ ଡୋଜ୍ ଟିକା ନେଇଛନ୍ତି
• ୧୨ ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ କୋଭିଡ ମାମଲା ବୃଦ୍ଧି ପାଉଛି
ଆଜି ସକାଳ ୭ଟା ସୁଦ୍ଧା ଦେଶବ୍ୟାପୀ କୋଭିଡ-୧୯ ଟିକାକରଣ ଅଭିଯାନରେ ୧୧,୯୯,୧୨୫ ସେସନରେ ମୋଟ ୭,୫୯,୭୯,୬୫୧ ଡୋଜ୍ ଟିକା ଦିଆଯାଇଛି ।
ଏହା ମଧ୍ୟରେ ୮୯,୮୨,୯୭୪ ସ୍ୱାସ୍ଥ୍ୟକର୍ମୀ ବା ଏଚସିଡବ୍ଲୁ , ୫୩,୧୯,୬୪୧ ଏଚସିଡବ୍ଲୁ , ୯୬,୮୬,୪୭୭ ଆଗଧାଡ଼ିର କର୍ମୀ ବା ଏଫଏଲଡବ୍ଲୁ , ୪୦,୯୭,୫୧୦ ଏଫଏଲଡବ୍ଲୁ  ଏବଂ ୪୫ ବର୍ଷରୁ ଅଧିକ ବୟସର ଦୁରାରୋଗ୍ୟରେ ପୀଡ଼ିତ ହିତାଧିକାରୀ ୭୦,୭୦,୦୧୯ ଜଣଙ୍କୁ ପ୍ରଥମ ଡୋଜ୍ ଏବଂ ୮,୨୩,୦୩୦ ଜଣଙ୍କୁ ଦ୍ୱିତୀୟ ଡୋଜ୍ ଟିକା ଦିଆଯାଇଛି ।
ମୋଟ ଟିକାକରଣ ମଧ୍ୟରୁ ୬.୫ କୋଟି ରୁ ଅଧିକ ପ୍ରଥମ ଡୋଜ୍ ଦିଆଯାଇଥିବା ବେଳେ ୧ କୋଟିରୁ ଅଧିକ  ଦ୍ୱିତୀୟ ଡୋଜ୍ ଟିକା ଦିଆଯାଇଛି ।
|
|
HCWs
|
|
FLWs
|
|
Over 45 years
|
|
Total
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
89,82,974
|
|
53,19,641
|
|
96,86,477
|
|
40,97,510
|
|
4,70,70,019
|
|
8,23,030
|
|
7,59,79,651
ଟିକାକରଣ ଅଭିଯାନର ୭୮ତମ ଦିବସ ରେ ୨୭,୩୮,୯୭୨ ଡୋଜ୍ ଟିକା ଦିଆଯାଇଛି । ଏଥିରୁ ୨୪,୮୦,୦୩୧ ଜଣଙ୍କୁ ପ୍ରଥମ ଡୋଜ୍ ଓ ୨,୫୮,୯୪୧ ଜଣଙ୍କୁ ଦ୍ୱିତୀୟ ଡୋଜ୍ ଟିକା ଦିଆଯାଇଛି ।
|
|
Date: 3rd April,2021
|
|
HCWs
|
|
FLWs
|
|
Over 45 years
|
|
Total Achievement
|
|
1stDose
|
|
2ndDose
|
|
1stDose
|
|
2nd Dose
|
|
1stDose
|
|
2ndDose
|
|
1stDose
|
|
2ndDose
|
|
43,143
|
|
22,116
|
|
1,02,096
|
|
1,04,167
|
|
23,34,792
|
|
1,32,658
|
|
24,80,031
|
|
2,58,941
ମୋଟ ଟିକାକରଣର ୬୦.୧୯% ଡୋଜ୍ ଆଠଟି ରାଜ୍ୟରେ ଦିଆଯାଇଛି । ଭାରତରେ ହୋଇଥିବା ମୋଟ ଟିକାକରଣର ୯.୬୮% କେବଳ ମହାରାଷ୍ଟ୍ରରେ ଦିଆଯାଇଛି ।
ନିମ୍ନରେ ଦିଆଯାଇଥିବା ଗ୍ରାଫରେ ବିଭିନ୍ନ ରାଜ୍ୟରେ ଦିଆଯାଇଥିବା ପ୍ରଥମ ଓ ଦ୍ୱିତୀୟ ଡୋଜ୍ ଟିକାର ହିସାବ ଉଲ୍ଲେଖ କରାଯାଇଛି । ମହାରାଷ୍ଟ୍ରରେ କେବଳ ୬୫,୫୯,୦୯୪ ପ୍ରଥମ ଡୋଜ୍ ଏବଂ ୭,୯୫,୧୫୦ ଦ୍ୱିତୀୟ ଡୋଜ୍ ଟିକା ଦିଆଯାଇଛି ।
ଗତ ୨୪ ଘଣ୍ଟା ମଧ୍ୟରେ ଦେଶରେ ୯୩,୨୪୯ ନୂଆ କରୋନା ମାମଲା ଚିହ୍ନଟ ହୋଇଛି । ଏଥିରୁ ୮୦.୬୯% ମାମଲା ଆଠଟି ରାଜ୍ୟ- ମହାରାଷ୍ଟ୍ର, ଛତିଶଗଡ଼, କର୍ଣ୍ଣାଟକ, ଦିଲ୍ଲୀ, ତାମିଲନାଡ଼ୁ, ଉତ୍ତର ପ୍ରଦେଶ, ମଧ୍ୟପ୍ରଦେଶ ଏବଂ ଗୁଜରାଟରେ ଚିହ୍ନଟ ହୋଇଛି ।
ମହାରାଷ୍ଟ୍ର ଗୋଟିଏ ଦିନରେ ସର୍ବାଧିକ ୪୯,୪୪୭ ନୂଆ ମାମଲା ଚିହ୍ନଟ ହୋଇଛି । ଏହା ପଛକୁ ଛତିଶଗଡ଼ରେ ୫୮୧୮ ଓ କର୍ଣ୍ଣାଟକରେ ୪୩୭୩ ନୂଆ ମାମଲା ଚିହ୍ନଟ ହୋଇଛି ।
ନିମ୍ନରେ ସୂଚିତ ଗ୍ରାମରେ ୧୨ଟି ରାଜ୍ୟରେ କରୋନା ମାମଲା ବୃୃଦ୍ଧି ପାଉଥିବା ଦର୍ଶାଯାଇଛି ।
କୋଭିଡ-୧୯ ମାମଲା ଦୁଇ ଗୁଣ ହେବା ସମୟ ମଧ୍ୟ ଉଦବେଗଜନକ । ୪ ଏପ୍ରିଲ ୨୦୨୧ ସୁଦ୍ଧା ୧୧୫.୪ ଦିନରେ କୋଭିଡ ମାମଲା ଦୁଇ ଗୁଣ ହୋଇଥିବା ପରିଲକ୍ଷିତ ହୋଇଛି ।
ଭାରତରେ ମୋଟ ସକ୍ରିୟ ମାମଲା ୬,୯୧,୫୯୭ରେ ପହଞ୍ଚିଛି । ଏହା ଦେଶର ମୋଟ ପଜିଟିଭ୍ ମାମଲାର ୫.୫୪% । ଗତ ୨୪ ଘଣ୍ଟା ମଧ୍ୟରେ ସକ୍ରିୟ ମାମଲାରେ ସିଧାସଳଖ ୩୨,୬୮୮ ବୃଦ୍ଧି ହୋଇଛି ।
ଦେଶରେ ଥିବା ମୋଟ ସକ୍ରିୟ ମାମଲାର ୭୬.୪୧% ଆଛି ପାଞ୍ଚଟି ରାଜ୍ୟ; ମହାରାଷ୍ଟ୍ର, କର୍ଣ୍ଣାଟକ, ଛତିଶଗଡ଼, କେରଳ ଏବଂ ପଞ୍ଜାବରେ । ଦେଶର ମୋଟ ସକ୍ରିୟ ମାମଲାର ଅଧାରୁ ଅଧିକ  କେବଳ ମହାରାଷ୍ଟ୍ରରେ ରହିଛି ।
ଭାରତରେ ମୋଟ ୧,୧୬,୨୯,୨୮୯ ଜଣ କରୋନାରୁ ସୁସ୍ଥ ହୋଇଛନ୍ତି । ଜାତୀୟ ସୁସ୍ଥତା ହାର ରହିଛି ୯୩.୧୪% ।
ଗତ ୨୪ ଘଣ୍ଟା ମଧ୍ୟରେ ଦେଶରେ ୬୦,୦୪୮ ଜଣ ସୁସ୍ଥ ହୋଇଛନ୍ତି ।
ଗତ ୨୪ ଘଣ୍ଟା ମଧ୍ୟରେ ଦେଶରେ ୫୧୩ ଜଣଙ୍କର କରୋନାରେ ମୃତୁ୍ୟ ହୋଇଛି । ଏଥିରୁ ୮୫.୧୯% ମୃତୁ୍ୟ ହୋଇଛି ଆଠଟି ରାଜ୍ୟରେ । ମହାରାଷ୍ଟ୍ରରେ ସର୍ବାଧିକ ୨୭୭ ଜଣଙ୍କ ମୃତୁ୍ୟ ହୋଇଥିବା ବେଳେ ପଞ୍ଜାବରେ ୪୯ ଜଣଙ୍କ ମୃତୁ୍ୟ ହୋଇଛି ।
୧୪ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ଗତ ୨୪ ଘଣ୍ଟା ମଧ୍ୟରେ କୌଣସି କୋଭିଡ ମୃତୁ୍ୟ ହୋଇନାହିଁ । ଏସବୁ ହେଲା ଓଡ଼ିଶା, ଆସାମ, ପୁଡୁଚେରୀ, ଲଦାଖ , ଦାମନ ଓ ଡିଉ ଏବଂ ଦାଦ୍ରା ଓ ନଗର ହାବେଲି, ନାଗାଲାଣ୍ଡ, ମେଘାଳୟ, ମଣିପୁର, ତ୍ରିପୁରା, ସିକିମ, ଲାକ୍ଷାଦ୍ୱୀପ, ମିଜୋରାମ, ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜ ଏବଂ ଅରୁଣାଚଳ ପ୍ରଦେଶ ।
SR
(
ସଡକ ପରିବହନ ଓ ରାଜପଥ ମନ୍ତ୍ରଣାଳୟ
ମୋଟରଯାନ ଟ୍ରେଡ ସାର୍ଟିଫିକେଟ ପ୍ରଦାନ ନିୟମରେ ସଂଶୋଧନ ପାଇଁ ଚିଠା ବିଜ୍ଞପ୍ତି ପ୍ରକାଶିତ
କେନ୍ଦ୍ରୀୟ ମୋଟର ଯାନ ଆଇନ ୧୯୮୯ ଅନ୍ତର୍ଗତ ଟ୍ରେଡ ସାର୍ଟିଫିକେଟ ନିୟମରେ କେତେକ ସଂଶୋଧନ ଆଣିବାକୁ ସଡକ ପରିବହନ ଓ ରାଜମାର୍ଗ ମନ୍ତ୍ରଣାଳୟ ପକ୍ଷରୁ ଚଳିତମାସ ୫ତାରିଖରେ ଏକ ଚିଠା ବିଜ୍ଞପ୍ତି ପ୍ରକାଶ କରାଯାଇଛି ।
ମୋଟରଯାନ କ୍ଷେତ୍ରରେ ଟ୍ରେଡ ସାର୍ଟିଫିକେଟର ନିର୍ଦ୍ଦିଷ୍ଟ ଆବଶ୍ୟକତା ରହିଛି । ଯେତେବେଳେ ଗୋଟିଏ ମୋଟରଯାନ ପଞ୍ଜୀକୃତ ହୋଇ ନ ଥିବ କିମ୍ବା ଅସ୍ଥାୟୀ ପଞ୍ଜୀକରଣ ପାଇ ନ ଥିବ, ସେତେବେଳେ ସମ୍ପୃକ୍ତ ଗାଡି ପାଇଁ ଟ୍ରେଡ ସାର୍ଟିଫିକେଟ ଦରକାର ହୋଇଥାଏ । ଏହି ସମୟରେ ସମ୍ପୃକ୍ତ ଯାନ ଏହାର ନିର୍ମାତା, ବିକ୍ରେତା, ଆମଦାନୀକାରୀ କିମ୍ବା ଟେଷ୍ଟିକାରୀ ସଂସ୍ଥା ପାଖରେ ରହିଥାଏ । ଏଥିପାଇଁ ମୋଟରଯାନ ଆଇନର ୧୨୬ ଧାରେ ବ୍ୟବସ୍ଥା ରହିଛି ।
ଏହି ଯାନର କାରବାର /ବ୍ୟବସାୟକୁ ସୁଗମ କରିବା ପାଇଁ କେନ୍ଦ୍ର ସରକାର ମୋଟରଯାନ ଆଇନରେ କେତେକ ସଂଶୋଧନ କରିବାକୁ ଚାହୁଁଛନ୍ତି । ପ୍ରସ୍ତାବ ଅନୁସାରେ ଏଣିକି ସମ୍ପୃକ୍ତ ସଂସ୍ଥା ବା ଏଜେନ୍ସି ବିଭିନ୍ନ ପ୍ରକାର ମୋଟର ଯାନ ପାଇଁ ଟ୍ରେଡ୍ ସାର୍ଟିଫିକେଟ ଓ ଟ୍ରେଡ ରେଜିଷ୍ଟ୍ରେସନ ମାର୍କ ପାଇବାକୁ ଇଲେକ୍ଟ୍ରୋନିକ୍ ବ୍ୟବସ୍ଥାରେ ଏଣିକି ଆବେଦନ କରିପାରିବେ । ଆରଟିଓ ଅଫିସକୁ ନ ଯାଇ ଆବେଦନକାରୀ ‘ବାହନ ପୋର୍ଟାଲ’ରେ ଗୋଟିଏ ଆବେଦନପତ୍ର ମାଧ୍ୟମରେ ଏହି ଟ୍ରେଡ ସାର୍ଟିଫିକେଟ ଓ ଟ୍ରେଡ ରେଜିଷ୍ଟ୍ରେସନ ମାର୍କ ପାଇବାକୁ ଆବେଦନ କରିପାରିବେ । ଟ୍ରେଡ ରେଜିଷ୍ଟ୍ରେସନ ମାର୍କର ସଂଖ୍ୟା ଅନୁସାରେ ଆବେଦନକାରୀଙ୍କୁ ଫି ଭରିବାକୁ ପଡିବ । ଏହାପରେ ଉଭୟ ଟ୍ରେଡ ସାର୍ଟିଫିକେଟ ଓ ରେଜିଷ୍ଟ୍ରେସନ ମାର୍କ ଅନଲାଇନରେ ସମ୍ପୃକ୍ତ ପୋର୍ଟାଲ ମାଧ୍ୟମରେ ଇଲେକ୍ଟ୍ରୋନିକ ବ୍ୟବସ୍ଥାରେ ଯୋଗାଇ ଦିଆଯିବ ।
ଏହି ଇଲେକ୍ଟ୍ରୋନିକ ବ୍ୟବସ୍ଥା ଫଳରେ ଟ୍ରେଡ୍ ସାର୍ଟିଫିକେଟ ହଜିଲେ କିମ୍ବା ନଷ୍ଟ ହୋଇଗଲେ ଏହାର ନକଲ ପାଇବାକୁ କର୍ତ୍ତୃପକ୍ଷଙ୍କ ନିକଟକୁ ଆଗଭଳି ଆଉ ଦୌଡିବାକୁ ପଡିବ ନାହିଁ । ଏହା ଫଳରେ ଗାଡି ବିକ୍ରେତା, ଉତ୍ପାଦକ ଓ ଆମଦାନୀକାରୀ ବିଶେଷ ଉପକୃତ ହେବେ । ପରିବହନ କ୍ଷେତ୍ରରେ ଏହା ଏକ ନୂଆ ସୁବିଧା ପ୍ରଦାନକାରୀ ବ୍ୟବସ୍ଥା । ଆହୁରି ମଧ୍ୟ ଚିଠା ବିଜ୍ଞପ୍ତିରେ ଟ୍ରେଡ ସାର୍ଟିଫିକେଟର ବୈଧତାକୁ ୧୨ମାସରୁ ପାଞ୍ଚବର୍ଷ ପର୍ଯ୍ୟନ୍ତ ବଢାଇ ଦିଆଯାଇଛି ।
TKM/SLP
(Visitor Counter : 138
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତ ଏକ ମାଇଲଖୁଣ୍ଟ ଅତିକ୍ରମ କରିଛି
● 85 ଦିନ ପରେ ପ୍ରଥମ ଥର କରୋନା ସକ୍ରିୟ ମାମଲା 6 ଲକ୍ଷ ତଳକୁ ଖସିଛି
● ମୋଟ ପଜିଟିଭ୍ ମାମଲାର ମାତ୍ର 7.35 % ରହିଛି ସକ୍ରିୟ ମାମଲା
କୋଭିଡ ଯୁଦ୍ଧରେ ଭାରତ ଏକ ଗୁରୁତ୍ୱପୂର୍ଣ୍ଣ ମାଇଲଖୁଣ୍ଟ ଅତିକ୍ରମ କରିଛି । ପ୍ରାୟ 3 ମାସ  ପରେ ଭାରତରେ ସକ୍ରିୟ ମାମଲା 6 ଲକ୍ଷ ତଳକୁ ହ୍ରାସ ପାଇଛି । ଆଜି ଭାରତରେ ସକ୍ରିୟ ମାମଲାର ସଂଖ୍ୟା ରହିଛି 5.94 ଲକ୍ଷ । ଅଗଷ୍ଟ 6 ତାରିଖରେ ସକ୍ରିୟ ମାମଲା ଥିଲା 5.95 ।
ଦେଶରେ ଏବେ ମୋଟ ପଜିଟିଭ୍ ମାମଲାର ମାତ୍ର 7.35% ରହିଛି ସକ୍ରିୟ ମାମଲା, ଯାହାକି 5,94,386 । ଦ୍ରୁତ ଗତିରେ ହ୍ରାସ ପାଉଥିବା ଧାରାକୁ ଏହା ଦୃଢ଼ କରିଛି ।
ବିଭିନ୍ନ ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ସକ୍ରିୟ ମାମଲା ହ୍ରାସର ଜାରି ଥିବା ଧାରାରୁ ଜଣାପଡ଼ୁଛି କୋଭିଡ ମୁକାବିଲାରେ ସେମାନେ କେତେ ସଫଳ ହୋଇଛନ୍ତି ।
ଭାରତରେ ମଧ୍ୟ ସର୍ବାଧିକ ଲୋକ ସୁସ୍ଥ ହୋଇଛନ୍ତି । ମୋଟ 73,73,375 ଜଣ ସୁସ୍ଥ ହୋଇଛନ୍ତି । ବିଶ୍ୱସ୍ତରରେ ସୁସ୍ଥ ହେବା କ୍ଷେତ୍ରରେ ଭାରତ ଏକ ନମ୍ବରରେ ରହିଛି । ଏବେ ସକ୍ରିୟ ମାମଲା ଓ ସୁସ୍ଥଙ୍କ ସଂଖ୍ୟା ମଧ୍ୟରେ ପାର୍ଥକ୍ୟ ବୃଦ୍ଧି ପାଇ ଚାଲିଛି ଏବଂ ଏହା ଆଜି 67,78,989 ରହିଛି ।
ଗତ 24 ଘଣ୍ଟା ମଧ୍ୟରେ ଦେଶରେ 57,386 ଜଣ ଆକ୍ରାନ୍ତ ସୁସ୍ଥ ହୋଇଥିବା ବେଳେ 48,648ଟି ନୂଆ ପଜିଟିଭ ମାମଲା ସାମନାକୁ ଆସିଛି । ଜାତୀୟ ସୁସ୍ଥତା ହାର 91.15%କୁ ବୃଦ୍ଧି ପାଇଛି ।
ନୂଆ ସୁସ୍ଥଙ୍କ ମଧ୍ୟରୁ 80% 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ଆସିଛନ୍ତି । ଗୋଟିଏ ଦିନରେ କେରଳରେ ସର୍ବାଧିକ 8 ହଜାର ଲୋକ ସୁସ୍ଥ ହୋଇଛନ୍ତି । ଏହା ପଛକୁ ମହାରାଷ୍ଟ୍ର ଏବଂ କର୍ଣ୍ଣାଟକରେ 7 ହଜାର ଲେଖାଏଁ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ 48,648ଟି ନୂଆ ପଜିଟିଭ୍ ମାମଲା ସାମନାକୁ ଆସିଛି । ଏଥିରୁ 78% 10 ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ ଆସିଛନ୍ତି । କେରଳରେ ଗୋଟିଏ ଦିନରେ ଆସିଛି 7 ହଜାର ନୂଆ ମାମଲା, ଯାହାକି ସର୍ବାଧିକ । ଏହା ପଛକୁ ଦିଲ୍ଲୀ ଓ ମହାରାଷ୍ଟ୍ରରୁ 5 ହଜାର ଲେଖାଏଁ ନୂଆ ମାମଲା ଆସିଛି ।
ଗତ 24 ଘଣ୍ଟା ମଧ୍ୟରେ 563 ଜଣଙ୍କ ମୃତ୍ୟୁ ହୋଇଛି । ଏଥିରୁ 81% 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ହୋଇଛି । ମହାରାଷ୍ଟ୍ରରେ ଦିନକରେ 156 ଜଣ ପ୍ରାଣ ହରାଇଛନ୍ତି, ଯାହାକି ସର୍ବାଧିକ । ଏହା ପଛକୁ ପଶ୍ଚିମବଙ୍ଗରେ 61 ଜଣଙ୍କ ମୃତ୍ୟୁ ହୋଇଛି ।
ବିଶ୍ୱ ସ୍ୱାସ୍ଥ୍ୟ ସଙ୍ଗଠନ ର ପରାମର୍ଶ କ୍ରମେ ଭାରତ 10 ଲକ୍ଷ ଲୋକରେ ଦିନକୁ 140 ନମୁନା ପରୀକ୍ଷା ପରାମର୍ଶକୁ ହାସଲ କରିପାରିଛି । ସନ୍ଦିଗ୍ଧ ଆକ୍ରାନ୍ତ ମାନଙ୍କୁ ଚିହ୍ନଟ କରିବାକୁ ଡବ୍ଲୁଏଚଓ ‘ପବ୍ଲିକ ହେଲଥ କ୍ରାଇଟେରିଆ ଟୁ ଆଡଜଷ୍ଟ ପବ୍ଲିକ ହେଲଥ ଆଣ୍ଡ ସୋସିଆଲ ମେଜରସ ଇନ୍ ଦ କଣ୍ଟେକ୍ସଟ ଅଫ କୋଭିଡ-19’ ନିର୍ଦ୍ଦେଶାବଳୀରେ ଏହି ପରାମର୍ଶ ଦେଇଛି ।
ପରାମର୍ଶ ଦିଆଯାଇଥିବା ସଂଖ୍ୟାଠାରୁ ଅଧିକ ନମୁନା ପରୀକ୍ଷା କରୁଛନ୍ତି 35 ରାଜ୍ୟ/କେନ୍ଦ୍ରଶାସିତ ଅଞ୍ଚଳ । ନମୁନା ପରୀକ୍ଷା ହାରରେ ଭାରତରେ ଜାତୀୟ ହାର ରହିଛି 10 ଲକ୍ଷରେ 844 । ଦିଲ୍ଲୀ ଏବଂ କେରଳରେ ଏହି ସଂଖ୍ୟା 3 ହଜାରକୁ ଟପିଯାଇଛି ।
ପରିବେଶ ଓ ଜଙ୍ଗଲ ମନ୍ତ୍ରଣାଳୟ
ପରିବେଶ, ଜଙ୍ଗଲ ଓ ଜଳବାୟୁ ପରିବର୍ତ୍ତନ ମନ୍ତ୍ରଣାଳୟ ପକ୍ଷରୁ ଏକକ ବ୍ୟବହାରକ୍ଷମ ପ୍ଲାଷ୍ଟିକ ସାମଗ୍ରୀ  ନିରାକରଣ ନେଇ ରାଜ୍ୟ ସରକାର ଓ ପୌର ଆୟୁକ୍ତମାନଙ୍କ ସହ ବୈଠକ
ସମସ୍ତଙ୍କ ସହଯୋଗ ଓ ଦକ୍ଷତାପୂର୍ଣ୍ଣ ଯୋଗଦାନ ଦ୍ୱାରା ହିଁ ସଫଳତା ସମ୍ଭବ
ଏକ ନିୟୁତରୁ ଅଧିକ ଜନସଂଖ୍ୟା ବିଶିଷ୍ଟ ନଗରୀ/ ସହରାଞ୍ଚଳ ଜନବସତିରେ ଗୁଣାତ୍ମକ ବାୟୁ ପରିଚାଳନା ଉପରେ ଆଲୋଚନା
ଦେଶର ୪୨ଟି ଏକ ନିୟୁତରୁ ଅଧିକ ଜନସଂଖ୍ୟା ବହୁଳ ନଗରୀ ଓ ଜନବସତିପୂର୍ଣ୍ଣ ସହରରେ ମୁକ୍ତ ବାୟୁ ପରିଚାଳନା ତଥା ଏକକ ବ୍ୟବହାରଯୁକ୍ତ ପ୍ଲାଷ୍ଟିକର ବର୍ଜନ ନେଇ ଏକ ବୈଠକ ଅନୁଷ୍ଠିତ ହୋଇଯାଇଛି । ରାଜ୍ୟ ସରକାରଙ୍କ ପରିବେଶ ବିଭାଗର ବରିଷ୍ଠ ଅଧିକାରୀ ଓ ପୌର ଆୟୁକ୍ତ, ସହରାଞ୍ଚଳ ବିକାଶ ଓ ସ୍ୱାୟତ୍ତ ଶାସନ ବ୍ୟବସ୍ଥା ଓ ପ୍ରଦୂଷଣ ନିୟନ୍ତ୍ରଣ ବୋର୍ଡ ଅଧିକାରୀମାନେ ଏଥିରେ ଯୋଗ ଦେଇଥିଲେ ।
ବୈଠକରେ ଜୁଲାଇ ପହିଲା ୨ଠ୨୨ରୁ ଚିହ୍ନଟ ହୋଇଥିବା ଏକକ ବ୍ୟବହାରକ୍ଷମ ପ୍ଲାଷ୍ଟିକ  ବ୍ୟବହାର ସମ୍ପୂର୍ଣ୍ଣ ନିଷେଧ ଉପରେ ପୌର ଆୟୁକ୍ତମାନଙ୍କୁ କୁହାଯାଇଥିଲା । ଏ ସଂକ୍ରାନ୍ତ ବିଜ୍ଞପ୍ତି ଅଗଷ୍ଟ ୧୨, ୨ଠ୨୧ରେ ପ୍ରକାଶିତ ହୋଇଛି । ପୌର ଆୟୁକ୍ତଗଣ ସେମାନଙ୍କ ଅଞ୍ଚଳ ପରିସୀମା ମଧ୍ୟରେ ଏହାକୁ ନିଜର ସ୍କ୍ୱାର୍ଡ ସହ ଲାଗୁ କରିବାକୁ ଅନୁରୋଧ କରାଯାଇଛି । ବ୍ୟବସାୟୀ, ବଣ୍ଟନକାରୀ, ପାଇକାରୀ ଓ ଖାଉଟି ଓ ଏଥିସହ ସଂଶ୍ଳିଷ୍ଟ ଅନ୍ୟମାନଙ୍କୁ ନିଷେଧ ଏସୟୁପି ପରିବର୍ତ୍ତେ ବିକଳ୍ପ ବ୍ୟବସ୍ଥା ଗ୍ରହଣ କରିବାକୁ ସେମାନଙ୍କୁ ପ୍ରବର୍ତ୍ତାଇବା ପାଇଁ ମଧ୍ୟ ବୈଠକରେ ଅଧିକାରୀମାନଙ୍କୁ କୁହାଯାଇଥିଲା ।
ସମସ୍ତ ଅଂଶୀଦାରମାନଙ୍କ ସମନ୍ୱିତ ପଦକ୍ଷେପ ବଳରେ ଏହି ନିଷେଧାଜ୍ଞା ଲାଗୁ କରାଯାଇପାରିବ ବୋଲି ବୈଠକରେ ମତ ପ୍ରକାଶ ପାଇଥିଲା ।
ପୌର ଆୟୁକ୍ତମାନେ ସମସ୍ତ ଅଂଶୀଦାରମାନଙ୍କୁ ଗଠନମୂଳକ ଉପାୟରେ ପ୍ରବର୍ତ୍ତାଇ ଏହାକୁ ଲାଗୁ କରାଇବା ସହ ବର୍ଜିତ ଏକକ ବ୍ୟବହାରକ୍ଷମ ପ୍ଲାଷ୍ଟିକ ପରିବର୍ତ୍ତେ ବିକଳ୍ପ ବ୍ୟବସ୍ଥା ଗ୍ରହଣ କରିବାକୁ ପ୍ରତିଶ୍ରୁତି ଦେଇଥିଲେ ।
SM/MB
(Visitor Counter : 130
ନୂତନ ଓ ଅକ୍ଷୟ ଶକ୍ତି ମନ୍ତ୍ରଣାଳୟ
କୋଣାର୍କର ସୂର୍ଯ୍ୟ ମନ୍ଦିର ଓ ସହରକୁ ଶତ ପ୍ରତିଶତ ସୌରଚାଳିତ କରିବାକୁ ଭାରତ ସରକାରଙ୍କ ଯୋଜନା
• 10 ମେଗାୱାଟ ଗ୍ରୀଡର ସୌର ପ୍ରକଳ୍ପ ସହ ସୋଲାର ବୃକ୍ଷ, ପାନୀୟ ଜଳ କିଓସ୍କ ଇତ୍ୟାଦିର ପରିକଳ୍ପନା
ଓଡିଶାର କୋଣାର୍କ ମନ୍ଦିର ଓ ସହରକୁ ସଂପୂର୍ଣ୍ଣ ସୌରଚାଳିତ କରିବା ପାଇଁ କେନ୍ଦ୍ର ନୂତନ ଓ ଅକ୍ଷୟ ଶକ୍ତି ମନ୍ତ୍ରଣାଳୟ ନିଷ୍ପତି ନେଇଛି । ଏହି ଯୋଜନା ସମ୍ପର୍କରେ ସୂଚନା ଦେଇ ଶକ୍ତି ରାଷ୍ଟ୍ରମନ୍ତ୍ରୀ ଶ୍ରୀ ରାଜ କୁମାର ସିଂହ କହିଛନ୍ତି ଯେ, କୋଣାର୍କର ସୂର୍ଯ୍ୟ ମନ୍ଦିର ଓ ସହରକୁ ସୂର୍ଯ୍ୟନଗରୀ ଭାବେ ବିକଶିତ କରିବା ପାଇଁ ପ୍ରଧାନମନ୍ତ୍ରୀଙ୍କ ଦୃଷ୍ଟିକୋଣକୁ ଦୃଷ୍ଟିରେ ରଖି ଏହି ଯୋଜନା ପରିକଳ୍ପନା କରାଯାଇଛି । ପ୍ରାଚୀନ ସୂର୍ଯ୍ୟ ମନ୍ଦିର ଓ ଆଧୁନିକ ପ୍ରଣାଳୀରେ ବ୍ୟବହୃତ ସୌରଶକ୍ତିର ଏହା ହେବ ଏକ ଅପୂର୍ବ ସମନ୍ଵୟ ।
ଏହି ଯୋଜନା ଅନୁସାରେ 10 ମେଗାୱାଟ ସଂଯୁକ୍ତ ଏକ ସୌର ପ୍ରକଳ୍ପ ଏବଂ ବିଭିନ୍ନ ଅଫ-ଗ୍ରୀଡ ସୌର ବୃକ୍ଷ, ସୌର ପାନୀୟ ଜଳ କିଓସ୍କ ଇତ୍ୟାଦିର ପରିକଳ୍ପନା କରାଯାଇଛି । କେନ୍ଦ୍ର ନୂତନ ଓ ଅକ୍ଷୟ ଶକ୍ତି ମନ୍ତ୍ରଣାଳୟ ଏଥିପାଇଁ 25 କୋଟି ଟଙ୍କା ଯୋଗାଇଦେଉଥିବା ବେଳେ ଓଡିଶା ଅକ୍ଷୟ ଶକ୍ତି ବିକାଶ ସଂସ୍ଥା  ଏହି ପ୍ରକଳ୍ପକୁ କାର୍ଯ୍ୟକାରୀ କରିବ । ଏହା କାର୍ଯ୍ୟକାରୀ ହେଲେ କୋଣାର୍କ ସହରର ସମସ୍ତ ଶକ୍ତି ଚାହିଦା ସୌର ଶକ୍ତି ମାଧ୍ୟମରେ ପୂରଣ ହୋଇପାରିବ ।
ଆଦିବାସୀ ବ୍ୟାପାର ମନ୍ତ୍ରଣାଳୟ
ନବାଚାର ଓ ନୂଆ ପରିବର୍ତ୍ତନକୁ ଆପଣାଉ ଥିବାରୁ ଡାକ୍ତରମାନଙ୍କୁ ପ୍ରଶଂସା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନବାଚାରରେ ସବୁଠାରୁ ଆଗରେ ରହିବା ଓ ଚିକିତ୍ସା ଜଗତର ନୂଆ ପରିବର୍ତ୍ତନକୁ ଆପଣାଇବା ପାଇଁ ଡାକ୍ତରମାନଙ୍କୁ ପ୍ରଶଂସା କରିଛନ୍ତି । ଏମ୍ସ ଭୁବନେଶ୍ୱର ଜଣେ ଦିବ୍ୟାଙ୍ଗ ରୋଗୀଙ୍କ ଠାରେ କ୍ୱାଡ୍ରୁପଲ ଜଏଣ୍ଟ ରିପ୍ଲେସମେଣ୍ଟ ସର୍ଜରୀ ସଫଳତାର ସହ କରିଛନ୍ତି । ଏହି ସର୍ଜରୀ ଓଡିଶାରେ ପ୍ରଥମ ଓ ବିଶ୍ୱରେ ରିପୋର୍ଟ ହୋଇଥିବା ଦ୍ୱିତୀୟ ଘଟଣା ।
ଏମ୍ସ ଭୁବନେଶ୍ୱରର ଏକ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ନବାଚାରରେ ସବୁଠାରୁ ଆଗରେ ରହିବା ଓ ଚିକିତ୍ସା ଜଗତର ନୂଆ ପରିବର୍ତ୍ତନକୁ ଆପଣାଇ ଥିବା ଆମ ଡାକ୍ତରମାନଙ୍କୁ ଶୁଭେଚ୍ଛା । ସେମାନଙ୍କ ନୈପୁଣ୍ୟରେ ଆମେ ଗର୍ବିତ ।”
SR
(
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
୨୦ବର୍ଷରୁ କମ୍ ବର୍ଗର ବିଶ୍ୱ ଆଥ୍ଲେଟିକ ଚାମ୍ପିୟନସିପ୍ର ପଦକ ବିଜେତାଙ୍କ ସହିତ କେନ୍ଦ୍ର କ୍ରୀଡା ମନ୍ତ୍ରୀ ଶ୍ରୀ ଅନୁରାଗ ଠାକୁରଙ୍କ ଆଳାପ ଆଲୋଚନା
• ଆନ୍ତର୍ଜାତିକ ପ୍ରତିଯୋଗିତାରେ ଉତ୍କର୍ଷ ପ୍ରଦର୍ଶନ ପାଇଁ ସରକାର କ୍ରୀଡାବିତ୍ଙ୍କୁ ସବୁ ସୁବିଧା ଓ ଶ୍ରେଷ୍ଠ ତାଲିମ ଯୋଗାଇଦେବେ: ଶ୍ରୀ ଠାକୁର
• ଏହି ଚାମ୍ପିୟନସିପ୍ରେ ଭାରତ ଦୁଇଟି ରୌପ୍ୟ ସହିତ ୩ଟି ପଦକ ଜିତିଛି
ମୁଖ୍ୟାଂଶ:
- ଏହା ଆମ ପାଇଁ ଏକ ବଡ ସ୍ମରଣୀୟ ମୁହୂର୍ତ୍ତଥିଲା; ଆମେ ଆପଣମାନଙ୍କ ଭିତରେ ଆଶ ଦେଖୁଛୁ: ଶ୍ରୀ ଅନୁରାଗ ଠାକୁର
- ଅଧିକରୁ ଅଧିକପୂର୍ବତନ କ୍ରୀଡାବିତ୍ ଯୁବ ଖେଳାଳୀମାନଙ୍କୁ ତାଲିମ ଓ ଦିଗ୍ଦର୍ଶନ ଦେବାକୁ ଆଗେଇ ଆସିବା ଉଚିତ: କ୍ରୀଡାମନ୍ତ୍ରୀ
- ସାହସର ସହିତ ଶ୍ୱାସକ୍ରିୟାଜନିତ ଅସୁବିଧାକୁ ଏଡାଇ ଅମିତ ଖତ୍ରି ପୁରୁଷ ୧୦,୦୦୦ ମିଟର ରେସ୍ୱାକ୍ରେ ରୌପ୍ୟପଦକ ଜିତିଛନ୍ତି ।
- ସୁଶ୍ରୀ ଶୈଳୀ ସିଂହଙ୍କୁ ଲଙ୍ଗଜମ୍ପରେ ରୌପ୍ୟପଦକ
ଆଜି ନୂଆଦିଲ୍ଳୀଠାରେ କେନ୍ଦ୍ର କ୍ରୀଡା ଓ ଯୁବବ୍ୟାପାରମନ୍ତ୍ରୀ ଶ୍ରୀ ଅନୁରାଗ ଠାକୁର ୨୦୨୧ର ୨୦ବର୍ଷରୁ କମ୍ ବିଶ୍ୱ ଆଥଲେଟିକ ଚାମ୍ପିଆନସିପ୍ର ଭାରତୀୟ ଖେଳାଳି ଓ ପଦକ ବିଜେତାଙ୍କ ସହିତ ଆଳାପ ଆଲୋଚନା କରିଛନ୍ତି । ବିଶ୍ୱ ଜୁନିୟର ଚାମ୍ପିୟନସିପ୍ ଭାବେ ପରିଚିତ ଏହି ପ୍ରତିଯୋଗୀରେ ଭାରତୀୟ ପ୍ରତିଯୋଗୀ ଦୁଇଟି ରୌପ୍ୟ ସହ ମୋଟ ତିନୋଟି ପଦକ ଜିତିଛନ୍ତି । ଏହା କେନିଆର ନାଇରୋବିସ୍ଥିତ ମୋଇ ଇଣ୍ଟରନ୍ୟାସନାଲ ସ୍ପୋର୍ଟସ ସେଣ୍ଟରରେ ଚଳିତମାସ ୧୮ରୁ ୨୨ତାରିଖ ପର୍ଯ୍ୟନ୍ତ ଅନୁଷ୍ଠିତ ହୋଇଥିଲା । ଲଙ୍ଗଜମ୍ପ କୋଚ୍ ରବର୍ଟ ବବି ଜର୍ଜ, ଅଞ୍ଜୁ ବବି ଜର୍ଜ, କମଲ ଅଲ୍ଲି ଖାଁ, ଭାରତୀୟ କ୍ରୀଡା ପ୍ରାଧିକରଣ ‘ସାଇ’ର ମହାନିର୍ଦ୍ଦେଶକ ପ୍ରମୁଖ ଏଥିରେ ଉପସ୍ଥିତ ଥିଲେ ।
କ୍ରୀଡାବିତମାନଙ୍କ ସହ ଆଳାପ ଆଲୋଚନା ସମୟରେ ଶ୍ରୀ ଠାକୁର ପଦକ ବିଜେତାଙ୍କୁ ସଫଳତା ପାଇଁ ଅଭିନନ୍ଦନ ଜଣାଇଥିଲେ । ଭାରତୀୟ ପ୍ରତିଯୋଗିତାମାନେ ଦେଶକୁ ଗର୍ବିତ କରିଛନ୍ତି ବୋଲି ସେ କହିଥିଲେ । ଏହା ଆମ ପାଇଁ ଏକ ବଡ ସ୍ମରଣୀୟ ମୁହୂର୍ତ୍ତ ଥିଲା ବୋଲି ସେ ପ୍ରକାଶ କରିଥିଲେ । ସେ ଆହୁରି କହିଥିଲେ ଯେ ଭବିଷ୍ୟତରେ ଏସିଆନ ଗେମ୍ସ, ରାଜ୍ୟଗୋଷ୍ଠୀ କ୍ରୀଡା ଓ ଅଲିମ୍ପିକ୍ସ ଭଳି ଆନ୍ତର୍ଜାତିକ ଖେଳକୁଦ ପ୍ରତିଯୋଗିତାରେ ଆମ ଯୁବ କ୍ରୀଡାବିତ୍ମାନେ ବହୁତ ଭଲ ପ୍ରଦର୍ଶନ କରିବା ଘେନି ସେ ଆଶାବାଦୀ । ଏଥିପାଇଁ ଆପଣମାନଙ୍କ ଭିତରେ ଆମେ ଆଶା ଦେଖୁଛି ବୋଲି ସେ କହିଥିଲେ । ସେ ମଧ୍ୟ କ୍ରୀଡାବିତ୍, କ୍ରୀଡା ମହାସଂଘ ଓ କୋଚ୍ମାନଙ୍କ ଉଦ୍ୟମର ଉଚ୍ଚ ପ୍ରଶଂସା କରି କହିଥିଲେ ଯେ କରୋନା ମହାମାରୀର ପ୍ରତିବନ୍ଧକ ସତ୍ତ୍ୱ ଆମ କ୍ରୀଡୀବିତ୍ମାନଙ୍କର ପ୍ରଦର୍ଶନ ପ୍ରଶଂସନୀୟ । ଏହା ସହଜ ଓ ସ୍ୱାଭାବିକ ସମୟ ନୁହେଁ । ଏହା ସତ୍ତ୍ୱେ ଆମ ଖେଳାଳି ଭଲ ପ୍ରଦର୍ଶନ କରିବା ନିଶ୍ଚୟ ଅତ୍ୟନ୍ତ ସ୍ୱାଗତଯୋଗ୍ୟ । ଖେଳାଳିମାନେ ଭବିଷ୍ୟତର ବଡ ବଡ ଆନ୍ତର୍ଜାତିକ ପ୍ରତିଯୋଗିତା ପାଇଁ ଯୋଜନା କରିବାକୁ ସେ ପରାମର୍ଶ ଦେଇଥିଲେ ।
ମନ୍ତ୍ରୀ କହିଥିଲେ ଯେ ବଡ କଥା ହେଉଛି ଏବେ ପ୍ରତ୍ୟେକ ଖେଳରେ ଭାରତର ପ୍ରତିଯୋଗୀଙ୍କ ସଂଖ୍ୟା ଅଧିକ ରହୁଛି ଓ ଆମ ବେଞ୍ଚଷ୍ଟ୍ରେଙ୍ଗ୍ଥ ବଢିଛି । କ୍ରୀଡାବିତ୍ମାନଙ୍କୁ ପ୍ରତିଯୋଗିତାରେ ସଫଳ ହେବା ପାଇଁ ସରକାର ବିଭିନ୍ନ ପ୍ରକାର ସୁବିଧା ସୁଯୋଗ ଓ ସହାୟତା ଯୋଗାଣ ଉପରେ ଗୁରୁତ୍ୱ ଦେଉଛନ୍ତି । ତାଲିମରେ କୌଣସି ଅଭାବ ରହିବ ନାହିଁ । କିଛି ପୂର୍ବତନ ଖେଳାଳି ପ୍ରଶିକ୍ଷକଭାବେ ଯୁବ ଖେଳାଳିଙ୍କୁ ଉତ୍ସାହିତ କରିଥିବାରୁ ସେ ସନ୍ତୋଷ ପ୍ରକାଶ କରିବା ସହ ଅଧିକରୁ ଅଧିକ ପ୍ରାକ୍ତନ କ୍ରୀଡାବିତ୍ ଏଥିପାଇଁ ଆଗେଇ ଆସିବାକୁ ଆହ୍ୱାନ ଜଣାଇଛନ୍ତି । ସମସ୍ତଙ୍କ ସହଯୋଗ ଓ ପରାମର୍ଶର ଭାରତରେ ଏବେ ଦୃଢ କ୍ରୀଡା ସଂସ୍କୃତି ସୃଷ୍ଟି ହେବ ବୋଲି ସେ ମତ ଦେଇଥିଲେ ।
ଅନିଲ ଖତ୍ରି ଶ୍ୱାସକ୍ରିୟାଜନିତ ଅସୁବିଧାକୁ ସାହସର ସହିତ ଏଡାଇ ଦଶହଜାର ମିଟର ରେସୱାକରେ ରୌପ୍ୟପଦକ ହାସଲ କରିଥିଲେ । ସେ ମାତ୍ର ସ୍ୱଳ୍ପ ବ୍ୟବଧାନରେ ସ୍ୱର୍ଣ୍ଣବିଜୟୀ କେନିଆ କ୍ରୀଡାବିତ୍ଙ୍କ ପଛରେ ରହି ରୌପ୍ୟପଦକ ପାଇଥିଲେ । ଏଥିପାଇଁ ସେ ସମୟ ନେଇଥିଲେ ୪୨:୧୭.୯୪ । ସେହିଭଳି ଶୈଳୀ ସିଂହ ନିଜର ବ୍ୟକ୍ତିଗତ ଶ୍ରେଷ୍ଠ ପ୍ରଦର୍ଶନ କରି ୬.୫୯ ମିଟର ଡେଇଁ ଲଙ୍ଗଜମ୍ପରେ ରୌପ୍ୟପଦକ ଜିତିଥିଲେ ।
ଭରତ ଶ୍ରୀଧର, ପ୍ରିୟାମୋହନ, ସୁମ୍ମୀ, କପିଳ, ଅବଦୁଲ ରଜାକ୍, ନାଇରୋବିର ଏହି ପ୍ରତିଯୋଗିତାର ମିକ୍ସଡ ୪x୪୦୦ମିଟର ରିଲେରେ ଭାରତ ପାଇଁ ବ୍ରୋଞ୍ଚ ପଦକ ଜିତିଥିଲେ । ପ୍ରଥମ ଦିବସରେ ଏହି ପଦକ ସେମାନଙ୍କୁ ମିଳିଥିଲା ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କେରଳ ମୁଖ୍ୟମନ୍ତ୍ରୀ ରୂପେ ଶପଥ ଗ୍ରହଣ କରିଥିବାରୁ ଶ୍ରୀ ପିନାରାୟୀ ବିଜୟନଙ୍କୁ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
କେରଳ ମୁଖ୍ୟମନ୍ତ୍ରୀ ରୂପେ ଶପଥ ଗ୍ରହଣ କରିଥିବାରୁ ଶ୍ରୀ ପିନାରାୟୀ ବିଜୟନଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ମୁଖ୍ୟମନ୍ତ୍ରୀ ରୂପେ ଶପଥ ଗ୍ରହଣ କରି ଦ୍ଵିତୀୟ ଥର ପାଇଁ ଦାୟିତ୍ୱ ନେଇଥିବାରୁ ଶ୍ରୀ ପିନାରାୟୀ ବିଜୟନଙ୍କୁ ଶୁଭକାମନା” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଧୋଲାବିରାକୁ ୟୁନେସ୍କୋ ପକ୍ଷରୁ ବିଶ୍ୱ ଐତିହ୍ୟ ଘୋଷଣା କରାଯିବା ନେଇ ଖୁସି ବ୍ୟକ୍ତ କଲେ ପ୍ରଧାନମନ୍ତ୍ରୀ
ଭାରତରେ ଥିବା ହରପ୍ପାନ ସହର ଧୋଲାବିରାକୁ ଏକ ବିଶ୍ୱ ଐତିହ୍ୟ ସ୍ଥଳୀ ଭାବେ ୟୁନେସ୍କୋ ପକ୍ଷରୁ ଘୋଷଣା କରାଯାଇଥିବାରୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଖୁସି ବ୍ୟକ୍ତ କରିଛନ୍ତି। ଇତିହାସ, ସଂସ୍କୃତି ଏବଂ ପ୍ରତ୍ନତତ୍ତ୍ୱ ପ୍ରତି ଆଗ୍ରହୀ ଥିବା ଲୋକମାନେ ଏଠାକୁ ନିଶ୍ଚିତ ଭାବେ ଆସିବା ଉଚିତ୍ ବୋଲି ମଧ୍ୟ ସେ କହିଛନ୍ତି।
ୟୁନେସ୍କୋ ପକ୍ଷରୁ କରାଯାଇଥିବା ଏକ ଟୁଇଟ୍ର ଉତ୍ତରରେ ପ୍ରଧାନମନ୍ତ୍ରୀ ଏକାଧିକ ଟୁଇଟ୍ କରି କହିଥିଲେ:
“ଏହି ଖବର ଜାଣି ଅତ୍ୟନ୍ତ ଆନନ୍ଦିତ।
ଧୋଲାବିରା ଏକ ଗୁରୁତ୍ୱପୂର୍ଣ୍ଣ ସହରୀ କେନ୍ଦ୍ର ଥିଲା ଏବଂ ଏହା ଆମ ଅତୀତର ସବୁଠୁ ମହତ୍ୱପୂର୍ଣ୍ଣ ସଂଯୋଗ। ଇତିହାସ, ସଂସ୍କୃତି ଏବଂ ପ୍ରତ୍ନତତ୍ତ୍ୱ ପ୍ରତି ଆଗ୍ରହୀ ଥିବା ଲୋକମାନେ ଏଠାକୁ ନିଶ୍ଚିତ ଭାବେ ଆସିବା ଉଚିତ୍।
ଛାତ୍ରାବସ୍ଥାରେ ମୁଁ ପ୍ରଥମେ ଧୋଲାବିରାକୁ ଯାଇଥିଲି ଏବଂ ଏହି ସ୍ଥାନକୁ ଦେଖି ଚମତ୍କୃତ ହୋଇଥିଲି।
ଗୁଜରାଟର ମୁଖ୍ୟମନ୍ତ୍ରୀ ଭାବେ, ଐତିହ୍ୟ ସଂରକ୍ଷଣ ଏବଂ ଧୋଲାବିରାର ପୁନରୁଦ୍ଧାର ସହ ଜଡ଼ିତ କାର୍ଯ୍ୟ କରିବାର ସୌଭାଗ୍ୟ ପ୍ରାପ୍ତ କରିଥିଲି। ଆମ ଦଳ ସେଠାରେ ମଧ୍ୟ ପର୍ଯ୍ୟଟନ ଅନୁକୂଳ ଭିତ୍ତିଭୂମି ନିର୍ମାଣ କରିବା ଦିଗରେ କାର୍ଯ୍ୟ କରିଥିଲା।”
ଅର୍ଥ ମନ୍ତ୍ରଣାଳୟ
ଆଇଜିଆଇ ବିମାନବନ୍ଦରରେ 66 ଲକ୍ଷ ଟଙ୍କାରୁ ଅଧିକ ଚୋରାଚାଲାଣ ସିଗାରେଟ ଜବତ କରିଛି ଦିଲ୍ଲୀ କଷ୍ଟମ୍ସ
କୋଭିଡ-19 କାରଣରୁ ଦୁବାଇରେ ଫସି ରହି ଫେରିଥିବା 13 ଜଣ ଭାରତୀୟ ଯାତ୍ରୀଙ୍କ ଠାରୁ 23 ଜୁଲାଇ, 2020ରେ ଦିଲ୍ଲୀ କଷ୍ଟମ୍ସ ଇନ୍ଦିରା ଗାନ୍ଧୀ ଆନ୍ତର୍ଜାତିକ ବିମାନବନ୍ଦରରେ ଚିତ୍ରିତ ଚେତାବନୀ ନଥିବା ବିଦେଶୀ ସିଗାରେଟ  ଜବତ କରି ଚୋରା ଚାଲାଣ ମାମଲା ରୁଜୁ କରିଛି । ଯାତ୍ରୀମାନେ ବିମାନ ନମ୍ବର ଇକେ-510 ଦେଇ ଦୁବାଇରୁ ଦିଲ୍ଲୀ ଯାତ୍ରା କରୁଥିଲେ ଏବଂ ନୂଆଦିଲ୍ଲୀର ଇନ୍ଦିରା ଗାନ୍ଧୀ ଅନ୍ତର୍ଜାତୀୟ ବିମାନବନ୍ଦର ଟର୍ମିନାଲ-3ରେ 23.07.2020 ସକାଳ 09:05ରେ ପହଞ୍ଚିଥିଲେ । ଏହି 13 ଜଣ ଭାରତୀୟ ଯାତ୍ରୀ ଗ୍ରୀନ ଚ୍ୟାନେଲ ପାର ହେବା ପରେ ସେମାନଙ୍କୁ ଧରା ଯାଇଥିଲା ।
କଷ୍ଟମ୍ସ ଆଇନ 1962ର ଧାରା 110 ଅନୁଯାୟୀ ଉଦ୍ଧାର ହୋଇଥିବା ସିଗାରେଟ ଜବତ କରାଯାଇଛି । ଜବତ ସାମଗ୍ରୀର ସାମୂହିକ ମୂଲ୍ୟ 66.60 ଲକ୍ଷ ।
କଷ୍ଟମ୍ସ ଆଇନ 1962ର ଧାରା 104 ଅନୁଯାୟୀ 13 ଜଣ ଭାରତୀୟ ଯାତ୍ରୀଙ୍କୁ ଗିରଫ କରାଯାଇଛି । ଅଧିକ ଅନୁସନ୍ଧାନ ଚାଲିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବଡଦିନ ଅବସରରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବଡଦିନ ଅବସରରେ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ଓ ପ୍ରଭୁ ଯୀଶୁଙ୍କ ମହାନ ବାଣୀ ସ୍ମରଣ କରିଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ମେରି କ୍ରିସମସ ! ଏହି ସ୍ୱତନ୍ତ୍ର ଦିନ ଆମ ସମାଜରେ ସଦଭାବ ଓ ଆନନ୍ଦ ସଞ୍ଚରିତ କରୁ । ପ୍ରଭୁ ଯୀଶୁଙ୍କ ମହାନ ବାଣୀକୁ ମନେ ପକାଇବା ଓ ସମାଜର ସେବା ପାଇଁ ଗୁରୁତ୍ୱ ପ୍ରଦାନ କରିବା ।”
SR
(
ଅର୍ଥ ମନ୍ତ୍ରଣାଳୟ
୨୦୨୦-୨୧ ଆର୍ଥିକ ବର୍ଷର ପ୍ରତ୍ୟକ୍ଷ କର ସଂଗ୍ରହରେ ପ୍ରାୟ ୫ଶତାଂଶ ବୃଦ୍ଧି
ନିଟ୍ ପ୍ରତ୍ୟକ୍ଷ ଟିକସ ସଂଗ୍ରହ ସଂଶୋଧିତ ଆକଳନର ୧୦୪.୪୬ଶତାଂଶ:
୨୦୨୦-୨୧ଆର୍ଥିକ ବର୍ଷର ୯.୦୫ଲକ୍ଷ କୋଟି ଟଙ୍କାର ଟିକସ ସଂଗ୍ରହ କରିବାକୁ ସଂଶୋଧିତ ଆକଳନରେ ଲକ୍ଷ୍ୟ ରଖାଯାଇଥିଲା
୨୦୨୦-୨୧ ଆର୍ଥିକ ବର୍ଷରେ ହୋଇଥିବା ଅଗ୍ରୀମ ଟିକସ ସଂଗ୍ରହ ପରିମାଣ ୪.୯୫ଲକ୍ଷ କୋଟି ଟଙ୍କା: ଏ କ୍ଷେତ୍ରରେ ୬.୭ଶତାଂଶ ଅଭିବୃଦ୍ଧି ହାର ହାସଲ
କରୋନା ମହାମାରୀ ଗୁରୁତର ପ୍ରଭାବ ସତ୍ୱେ ୨୦୨୦-୨୧ ଆର୍ଥିକ ବର୍ଷରେ ନିଟ୍ ପ୍ରତ୍ୟକ୍ଷ ଟିକସ ସଂଗ୍ରହରେ ଉନ୍ନତି ପରିଲକ୍ଷିତ
୨୦୨୦-୨୧ ଆର୍ଥିକ ବର୍ଷରେ ବିଭିନ୍ନ କରଦାତାଙ୍କୁ ୨.୬୧ଲକ୍ଷ କୋଟି ଟଙ୍କାର ଅର୍ଥ ରିଫଣ୍ଡ କରାଯାଇଛି
୨୦୨୦-୨୧ ଆର୍ଥିକ ବର୍ଷର ପ୍ରତ୍ୟକ୍ଷ ଟିକସ ସଂଗ୍ରହ କ୍ଷେତ୍ରରେ ଯେଉଁ ଅସ୍ଥାୟୀ ବା ପ୍ରୋଭିଜିନାଲ ତଥ୍ୟ ମିଳିଛି ତଦନୁସାରେ ଏହି ବର୍ଷ ମୋଟ ୯.୪୫ଲକ୍ଷ କୋଟି ଟଙ୍କାର ନିରୋଳା ବା ନିଟ୍ ଟିକସ ଆଦାୟ ହୋଇଛି । ଏଥିରେ ୪.୫୭ ଲକ୍ଷ କୋଟି ଟଙ୍କାର କମ୍ପାନୀ ଟିକସ ଏବଂ ବ୍ୟକ୍ତିଗତ ଆୟକର ତଥା ସିକ୍ୟୁରିଟି ଟ୍ରାନ୍ଜାକସନ ବାବଦରେ ୪.୮୮ଲକ୍ଷ କୋଟି ଟଙ୍କା ଅନ୍ତର୍ଭୁକ୍ତ । ଯେଉଁ ନିଟ୍ ପ୍ରତ୍ୟକ୍ଷ ଟିକସ ସଂଗୃହୀତ ହୋଇଛି ତାହା ୨୦୨୦-୨୧ ଆର୍ଥିକ ବର୍ଷ ପାଇଁ ହୋଇଥିବା ୯.୫ଲକ୍ଷ କୋଟି ଟଙ୍କାର ସଂଶୋଧିତ ଟିକସ ଆଦାୟ ଲକ୍ଷ୍ୟର ୧୦୪.୪୬ଶତାଂଶ । ପ୍ରତ୍ୟକ୍ଷ ଟିକସର ମୋଟ ସଂଗ୍ରହ ପରିମାଣ ରିଫଣ୍ଡ ପ୍ରଦାନ ପୂର୍ବରୁ ୨୦୨୦-୨୧ରେ ହୋଇଛି ୧୨.୦୬ଲକ୍ଷ କୋଟି ଟଙ୍କା । ଏଥିରେ କର୍ପୋରେଟ ଟିକସ ପରିମାଣ ୬.୩୮ଲକ୍ଷ କୋଟି ଟଙ୍କା ବ୍ୟକ୍ତିଗତ ଆୟକର ଓ ସିକ୍ୟୁରିଟି ଟ୍ରାନ୍ଜାକସନ ଟିକସ ପରିମାଣ ୫.୭୫ଲକ୍ଷ କୋଟି ଟଙ୍କା ହୋଇଥିବାବେଳେ ଅଗ୍ରୀମ ଟିକସ ବାବଦରେ ୪.୯୫ଲକ୍ଷ କୋଟି ଟଙ୍କା ରହିଛି ।
ଟିଡିଏସ୍ବାବଦରେ ୫.୪୫କୋଟି ଟଙ୍କା ସଂଗୃହୀତ ହୋଇଥିଲାବେଳେ ସେଲ୍ଫ ଆସୋସମେଣ୍ଟ ଟିକସ ପରିମାଣ ୧.୦୭କୋଟି ଟଙ୍କା ରହିଛି । ଏହାଛଡା ନିୟମିତ ଆସୋସମେଣ୍ଟ ଟିକଟ ପରମାଣ ୪୨,୩୭୨କୋଟି ଓ ଲାଭାଂଶ ବଣ୍ଟନ ଟିକସ ତଥା ଅନ୍ୟାନ୍ୟ ଛୋଟମୋଟ ଟିକସ ବାବଦରେ ୧୩,୨୩୭କୋଟି ଟଙ୍କା ଆଦାୟ କରାଯାଇଛି ।
ଏକ ଅତ୍ୟନ୍ତ ପ୍ରତିକୂଳବର୍ଷ ସତ୍ତ୍ଵେ ୨୦୨୦-୨୧ରେ ଅଗ୍ରୀମ ଟିକସ ଆଦାୟ ପରିମାଣ ୪.୯୫ଲକ୍ଷ କୋଟି ଟଙ୍କା ହୋଇଛି । ଏ କ୍ଷେତ୍ରରେ ଟିକସ ଆଦାୟର ଅଭିବୃଦ୍ଧି ତା’ ପୂର୍ବବର୍ଷ ତୁଳନାରେ ୬.୭ଶତାଂଶ ହୋଇଛି । ପୂର୍ବ ବର୍ଷ ଏହି ଆଦାୟ ପରିମାଣ ଥିଲା ୪.୬୪ଲକ୍ଷ କୋଟି ଟଙ୍କା ।
୨୦୨୦-୨୧ ଆର୍ଥିକ ବର୍ଷରେ ୨.୬୧ଲକ୍ଷ କୋଟି ଟଙ୍କାର ରିଫଣ୍ଡ ଅର୍ଥ କରଦାତାଙ୍କୁ ଫେରସ୍ତ କରାଯାଇଛି । ୨୦୧୯-୨୦ରେ ଏହି ରିଫଣ୍ଡ ପରିମାଣ ଥିଲା ୧.୮୩ଲକ୍ଷ କୋଟି ଟଙ୍କା । ଏ କ୍ଷେତ୍ରରେ ରିଫଣ୍ଡ ପ୍ରଦାନ ପରିମାଣ ୪୨.୧ଶତାଂଶ ବଢୁଛି ।
ଏହି ତଥ୍ୟାବଳୀ ଅସ୍ଥାୟୀ: କାରଣ ଟିକସ ସଂଗ୍ରହ ସଂକ୍ରାନ୍ତ ଚୂଡାନ୍ତ ହିସାବ ପ୍ରସ୍ତୁତି କାର୍ଯ୍ୟ ଚାଲିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କ ସ୍ୱାଧୀନତା ଦିବସ ଭାଷଣରେ ନିଜ ଚିନ୍ତନ ସାମିଲ କରିବା ପାଇଁ ସୁଯୋଗ
ଆଗାମୀ ସ୍ୱାଧୀନତା ଦିବସ ଅବସରରେ ପ୍ରଧାନମନ୍ତ୍ରୀଙ୍କ ଭାଷଣରେ ନିଜ ଚିନ୍ତାଧାରା ସାମିଲ କରିବା ପାଇଁ ମାଇଁଗଭ  ଜନତାଙ୍କ ଠାରୁ ବିଚାର ଓ ପରାମର୍ଶ ଆହ୍ୱାନ କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ମାଇଁଗଭ ପୋଷ୍ଟକୁ ଟ୍ୟାଗ କରି ଟ୍ୱିଟ କରିଛନ୍ତି,
ଲାଲ କିଲ୍ଲାର ପ୍ରାଚୀରରୁ ଆପଣଙ୍କ ଚିନ୍ତନ ପ୍ରତିଧ୍ୱନିତ ହେବ ।
ପ୍ରଧାନମନ୍ତ୍ରୀ@narendramodiଙ୍କ ଅଗଷ୍ଟ ୧୫ ଭାଷଣ ପାଇଁ ଆପଣଙ୍କ ବିଚାର ଓ ପରାମର୍ଶ କଣ? @mygovindiaରେ ଶେୟାର କରିପାରିବେ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅବସର ଗ୍ରହଣ କରୁଥିବା ରାଜ୍ୟସଭା ସଦସ୍ୟଙ୍କୁ ପ୍ରଧାନମନ୍ତ୍ରୀଙ୍କ ବିଦାୟ ସମ୍ବର୍ଦ୍ଧନା
“ଯେତେବେଳେ ଅଭିଜ୍ଞ ସଦସ୍ୟଗଣ ବିଦାୟ ନିଅନ୍ତି, ଗୃହ ସେମାନଙ୍କ ଅନୁପସ୍ଥିତି ଅନୁଭବ କରେ”
“ଗୃହରେ ସମଗ୍ର ଦେଶର ଭାବନା, ଉତ୍ସାହ, ଯନ୍ତ୍ରଣା ଓ ଆନନ୍ଦ ପ୍ରତିଫଳିତ ହୋଇଥାଏ”
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ରାଜ୍ୟସଭାର ସମସ୍ତ ଅବସର ଗ୍ରହଣ କରୁଥିବା ସଦସ୍ୟଙ୍କ ଅବଦାନର ପ୍ରଶଂସା କରିବା ସହ ସେମାନଙ୍କ ସୁଖଦ ଭବିଷ୍ୟତ କାମନା କରିଛନ୍ତି । ପ୍ରଧାନମନ୍ତ୍ରୀ ଅବସର ଗ୍ରହଣକାରୀ ସଦସ୍ୟମାନଙ୍କ ଅଭିଜ୍ଞତାର ମହତ୍ୱ ଉପରେ ଆଲୋକପାତ କରି ସେମାନଙ୍କ ଅନୁପସ୍ଥିତିରେ ଅବସର ନନେଇଥିବା ସଦସ୍ୟ ମାନଙ୍କ ଦାୟୀତ୍ୱ ବୃଦ୍ଧି ପାଇଛି ବୋଲି କହିଥିଲେ ।
ପ୍ରଧାନମନ୍ତ୍ରୀ କହିଥିଲେ ଯେ ସମଗ୍ର ଦେଶର ଭାବନା, ଉତ୍ସାହ, ଯନ୍ତ୍ରଣା ଓ ଆନନ୍ଦ ଗୃହର ପ୍ରତିଫଳିତ ହୋଇଥାଏ । ମୋଦୀ କହିଥିଲେ ଏକଥା ସତ୍ୟ ଯେ ସଦସ୍ୟମାନେ ସଦନକୁ ବହୁକିଛି ଦେଇଥାନ୍ତି । ହେଲେ ଏକଥା ମଧ୍ୟ ସତ୍ୟ ଯେ ସଦନ ମଧ୍ୟ ଆମକୁ ଦେଶରେ ପ୍ରତିଦିନ ଘଟୁଥିବା ବିଭିନ୍ନ ସମସ୍ୟା ଉପରେ ବକ୍ତବ୍ୟ ରଖିବାକୁ ସୁଯୋଗ ଦେଇଥାଏ ।
କେତେକ ସଦସ୍ୟ ଅବସର ଗ୍ରହଣ କରୁଥିଲେ ମଧ୍ୟ ସେମାନେ ସେମାନଙ୍କ ସମୃଦ୍ଧ ଅଭିଜ୍ଞତା ଦେଶର କୋଣ ଅନୁକୋଣରେ କାର୍ଯ୍ୟରେ ଲଗାଇବେ ବୋଲି ପ୍ରଧାନମନ୍ତ୍ରୀ କହିଥିଲେ ।
ସଦସ୍ୟମାନେ ସେମାନଙ୍କ ସ୍ମୃତିକୁ ପାଥେୟ କରି ଭବିଷ୍ୟତ ପୀଢ଼ି ନିମନ୍ତେ ଲେଖନୀ ଚାଳନା କରିବାକୁ ପ୍ରଧାନମନ୍ତ୍ରୀ ପ୍ରସ୍ତାବ ଦେଇଥିଲେ । ଦେଶକୁ ସଠିକ ଦିଗଦର୍ଶନ ଦେବାପାଇଁ ତଥା ଏହାର ବିକାଶ ନିମନ୍ତେ ନିଜର ଅଭିଜ୍ଞତା କାମରେ ଲଗାଇପାରିବେ ବୋଲି ସେ କହିଥିଲେ ।
ପ୍ରଧାନମନ୍ତ୍ରୀ ଅବସର ଗ୍ରହଣ କରୁଥିବା ସଦସ୍ୟମାନଙ୍କ ଆଜାଦୀ କା ଅମ୍ରିତ ମହୋତ୍ସବ ପାଳନ ପାଇଁ ଜନସାଧାରଣଙ୍କୁ ଉତ୍ସାହିତ କରିବାକୁ ଅନୁରୋଧ କରିଥିଲେ ।
SM/DD
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶିଷ୍ଟ ଗାନ୍ଧୀବାଦୀ ଶକୁନ୍ତଳା ଚୌଧୁରୀଙ୍କ ଦେହାନ୍ତରେ ପ୍ରଧାନମନ୍ତ୍ରୀ ଶୋକ ପ୍ରକାଶ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶିଷ୍ଟ ଗାନ୍ଧୀବାଦୀ ଶକୁନ୍ତଳା ଚୌଧୁରୀ ଜୀଙ୍କର ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଶକୁନ୍ତଳା ଚୌଧୁରୀ ଜୀ ତାଙ୍କର ଜୀବନବ୍ୟାପି ଗାନ୍ଧୀବାଦୀ ମୂଲ୍ୟବୋଧକୁ ପ୍ରୋତ୍ସାହିତ କରିବା ପାଇଁ ସ୍ମରଣୀୟ ହୋଇ ରହିବେ । ସାରନିଆ ଆଶ୍ରମରେ ତାଙ୍କର ମହାନ କାର୍ଯ୍ୟ ଅନେକ ଜୀବନକୁ ସକରାତ୍ମକ ଭାବରେ ପ୍ରଭାବିତ କରିଥିଲା । ତାଙ୍କର ଦେହାନ୍ତରେ ଅତ୍ୟନ୍ତ ଦୁଃଖିତ । ମୋର ସମବେଦନା ତାଙ୍କ ପରିବାର ଏବଂ ଅସଂଖ୍ୟ ପ୍ରଶଂସକଙ୍କ ସହ ଅଛି । ଓମ୍ ଶାନ୍ତି ।”
HS
(
କ୍ୟାବିନେଟ
ଭାରତୀୟ ରେଳବାଇକୁ ୭୦୦ ମେଗାହର୍ଜ ବ୍ୟାଣ୍ଡର ୫ ମେଗାହର୍ଜ ସ୍ପେକ୍ଟ୍ରମ୍ ଆବଣ୍ଟନ କରିବା ପ୍ରସ୍ତାବକୁ କେନ୍ଦ୍ର କ୍ୟାବିନେଟର ମଞ୍ଜୁରୀ ପ୍ରଦାନ
ଏହା ଦ୍ୱାରା ଟ୍ରେନ୍ ଚଳାଚଳ ଅଧିକ ନିରାପଦ ଓ ସୁରକ୍ଷିତ ହୋଇପାରିବ
ରେଳବାଇ କାର୍ଯ୍ୟ ଏବଂ ନିରାପତ୍ତାରେ ରଣନୀତିକ ପରିବର୍ତ୍ତନ ଘଟାଇବ
ଲୋକୋ ପାଇଲଟ ଏବଂ ଗାର୍ଡ଼ମାନଙ୍କ ସହିତ ନିରବଚ୍ଛିନ୍ନ ଯୋଗାଯୋଗ ସୁନିଶ୍ଚିତ ହୋଇପାରିବ, ଏହାଦ୍ୱାରା ନିରାପତ୍ତା ବ୍ୟବସ୍ଥା ଅଧିକ ସୁଦୃଢ଼ ହେବ ।
ନିରାପଦ ସ୍ୱର, ଭିଡ଼ିଓ ଏବଂ ତଥ୍ୟ ଯୋଗାଯୋଗ ସେବା ନିମନ୍ତେ ଅଧିକ ପରିଚାଳନା, ନିରାପତ୍ତା ଓ ସୁରକ୍ଷା ଏପ୍ଲିକେଶନ୍ ଯୋଗାଇବ
ଏହି ପ୍ରକଳ୍ପ କାର୍ଯ୍ୟକାରୀ କରିବା ନିମନ୍ତେ ଆନୁମାନିକ ୨୫,୦୦୦ କୋଟି ଟଙ୍କା ନିବେଶ କରାଯିବ
ଏହି ପ୍ରକଳ୍ପ ୫ ବର୍ଷ ମଧ୍ୟରେ ସଂପୂର୍ଣ୍ଣ କରାଯିବ
ଏହାତିରିକ୍ତ, ରେଳବାଇ ଟ୍ରେନ୍ ଧକ୍କା ଆଶଙ୍କାକୁ ଏଡାଇବା ବ୍ୟବସ୍ଥାକୁ ମଧ୍ୟ ମଞ୍ଜୁରୀ ପ୍ରଦାନ କରିଛି ଯାହାକି ନିଜସ୍ୱ ଭାବେ ବିକଶିତ ଏକ ବ୍ୟବସ୍ଥା ଓ ତାହା ଟ୍ରେନ୍ ଧକ୍କାକୁ ଏଡ଼ାଇବା ସହ ଯାତ୍ରୀମାନଙ୍କୁ ଅଧିକ ସୁରକ୍ଷିତ କରିପାରିବ ।
“ଆତ୍ମନିର୍ଭର ଭାରତ” ମିଶନକୁ ପ୍ରୋତ୍ସାହନ ଯୋଗାଇବା ଉଦ୍ଦେଶ୍ୟରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଭାରତୀୟ ରେଳକୁ ଷ୍ଟେସନ ପରିସର ଏବଂ ରେଳଗାଡ଼ିମାନଙ୍କରେ ସାର୍ବଜନୀନ ନିରାପତ୍ତା ଓ ସୁରକ୍ଷା ସେବା ଯୋଗାଇ ଦେବା ନିମନ୍ତେ ୭୦୦ ମେଗାହର୍ଜ ଫ୍ରିକ୍ୱେନ୍ସି ବ୍ୟାଣ୍ଡ୍ର ୫ ମେଗାହର୍ଜ ସ୍ପେକ୍ଟ୍ରମ୍ ଆବଣ୍ଟନ କରିବା ପ୍ରସ୍ତାବକୁ ମଞ୍ଜୁରୀ ପ୍ରଦାନ କରିଛି ।
ଏହି ସ୍ପେକ୍ଟ୍ରମ ଉପଯୋଗ ଦ୍ୱାରା ଭାରତୀୟ ରେଳବାଇ ନିଜ ମାର୍ଗରେ ଏଲଟିଇ  ଆଧାରିତ ମୋବାଇଲ୍ ଟ୍ରେନ୍ ରେଡ଼ିଓ ସଂଚାର ପ୍ରଦାନ କରିବା ଭଳି କାର୍ଯ୍ୟ ସାକାର କରିପାରିବ । ଏହି ପରିଯୋଜନା ନିମନ୍ତେ ଆନୁମାନିକ ୨୫,୦୦୦ କୋଟି ଟଙ୍କାରୁ ଅଧିକ ରାଶି ନିବେଶ କରାଯିବ । ଏହି ପରିଯୋଜନା ଆଗାମୀ ପାଞ୍ଚ ବର୍ଷ ମଧ୍ୟରେ ସଂପୂର୍ଣ୍ଣ କରାଯିବ ।
ଏହା ବ୍ୟତୀତ, ଭାରତୀୟ ରେଳ ନିଜସ୍ୱ ଭାବେ ବିକାଶ ଘଟାଇଥିବା ଟ୍ରେନ୍ କୋଲିଜନ୍ ଆଭଏଡାନ୍ସ ସିଷ୍ଟମ୍କୁ ମଧ୍ୟ ମଂଜୁରୀ ପ୍ରଦାନ କରିଛି ଯାହା ରେଳଗାଡ଼ି ମଧ୍ୟରେ ଧକ୍କାରୁ ସୁରକ୍ଷା ପାଇବାରେ ସହାୟକ ହେବ ଏବଂ ଏହା ଦ୍ୱାରା ରେଳଯାତ୍ରୀମାନଙ୍କୁ ମଧ୍ୟ ଅଧିକ ସୁରକ୍ଷିତ କରାଯାଇପାରିବ ।
ଏହା ଦ୍ୱାରା ରେଳବାଇର ପରିଚାଳନା ଏବଂ ରକ୍ଷଣାବେକ୍ଷଣ ବ୍ୟବସ୍ଥାରେ ରଣନୀତିକ ପରିବର୍ତ୍ତନ ଘଟିପାରିବ । ଏହା ବର୍ତ୍ତମାନ କାର୍ଯ୍ୟ କରୁଥିବା ଆଧାରଭୂତ ଢାଞ୍ଚାକୁ ଅଧିକ ଉପଯୋଗୀ କରିବା ସହିତ ଅଧିକ ଟ୍ରେନକୁ ସମାଯୋଜନ କରିବା ନିମନ୍ତେ ଲାଇନ କ୍ଷମତା ଏବଂ ସୁରକ୍ଷା ବ୍ୟବସ୍ଥାକୁ ଅଧିକ ସଶକ୍ତ ଓ ସୁରକ୍ଷିତ କରିବାରେ ସହାୟକ ହେବ । ଆଧୁନିକ ରେଳ ନେଟୱାର୍କ ପ୍ରସ୍ତୁତ ହେବା ଦ୍ୱାରା ପରିବହନ ଭଡ଼ା ମଧ୍ୟ କମ୍ ହେବ ଏବଂ ପରିବହନ କ୍ଷମତାରେ ସୁଧାର ଆସିପାରିବ । ଏଥି ସହ ବହୁରାଷ୍ଟ୍ରୀୟ ଉଦ୍ଦ୍ୟୋଗୀମାନଙ୍କୁ ‘ମେକ୍ ଇନ୍ ଇଣ୍ଡିଆ’ କାର୍ଯ୍ୟକ୍ରମ ଅଧୀନରେ ଭାରତରେ କାର୍ଯ୍ୟକାରୀ ହେଉଥିବା ବିନିର୍ମାଣ କାର୍ଯ୍ୟରେ ସାମିଲ ହେବାକୁ ମଧ୍ୟ ଆକର୍ଷିତ କରିବ ।
ଭାରତୀୟ ରେଳ ନିମନ୍ତେ ଏଲଟିଇର ଉଦ୍ଦେଶ୍ୟ ହେଲା ପରିଚାଳନା, ନିରାପତ୍ତା ଓ ସୁରକ୍ଷା ସହିତ ସଂଶ୍ଳିଷ୍ଟ ଏପ୍ଲିକେଶନ୍ ନିମନ୍ତେ ସୁରକ୍ଷିତ ତଥା ନିର୍ଭରଯୋଗ୍ୟ ଭଏସ୍, ଭିଡ଼ିଓ ଏବଂ ଡାଟା ସଂଚାର ସେବା ପ୍ରଦାନ କରିବା । ଏହାର ଉପଯୋଗ ଆଧୁନିକ ସିଗ୍ନାଲିଂ ଏବଂ ଟ୍ରେନ ସୁରକ୍ଷା ପ୍ରଣାଳୀଗୁଡ଼ିକ ନିମନ୍ତେ କାର୍ଯ୍ୟକାରୀ କରାଯିବ ଏବଂ ଲୋକୋ ପାଇଲଟ୍ ତଥା ରେଳଗାଡ଼ିମାନଙ୍କ ମଧ୍ୟରେ ବାଧାମୁକ୍ତ ସଂଚାର ସୁନିଶ୍ଚିତ କରିବା ନିମନ୍ତେ କାର୍ଯ୍ୟକାରୀ କରାଯିବ । ଏହି ଇଣ୍ଟରନେଟ ଅଫ୍ ଥିଙ୍ଗସ୍  ଆଧାରିତ ରିମୋଟ ମନିଟରିଂ ବିଶେଷ ଭାବେ କୋଚ୍, ୱାଗନ ଓ ଲୋକୋ ଉପରେ ଦୃଷ୍ଟି ରଖିପାରିବ ଏବଂ ଟ୍ରେନର ଡବାଗୁଡ଼ିକରେ ସିସିଟିଭି କ୍ୟାମେରାର ଜୀବନ୍ତ ଭିଡ଼ିଓ ଫିଡ଼୍, ଟ୍ରେନକୁ ସୁରକ୍ଷିତ ରଖିବା ଏବଂ ଦ୍ରୁତ ସଂଚାଳନକୁ ସୁନିଶ୍ଚିତ କରିବା ଲାଗି ସକ୍ଷମ ହୋଇପାରିବ ।
ଏଥିପାଇଁ ‘ଟ୍ରାଇ’ର ଅନୁମୋଦନ ଅନୁସାରେ ସ୍ୱଦେଶୀ ଉପଯୋଗ ଉପରେ ରୟାଲ୍ଟି ଶୁଳ୍କ ଏବଂ ଲାଇସେନ୍ସ ଶୁଳ୍କ ନିମନ୍ତେ ଦୂରସଂଚାର ବିଭାଗ ଦ୍ୱାରା ନିର୍ଦ୍ଧାରିତ ଫର୍ମୁଲା ଆଧାରରେ ସ୍ପେକ୍ଟ୍ରମ୍ ଶୁଳ୍କ ଧାର୍ଯ୍ୟ କରାଯାଇପାରିବ ।
ରେଳ ମନ୍ତ୍ରଣାଳୟ
15 ଯୋଡା ଟ୍ରେନ ପାଇଁ ଟିକେଟ ବୁକିଂ ପଦ୍ଧତିରେ ସଂଶୋଧନ କଲା ଭାରତୀୟ ରେଳ
• ଏସବୁ ଟ୍ରେନଗୁଡିକରେ ଆଗୁଆ ସଂରକ୍ଷଣ ଅବଧି 7 ରୁ 30 ଦିନକୁ ବୃଦ୍ଧି
• ଏହି ପରିବର୍ତ୍ତନ 24 ମେ’ ଠାରୁ ହେବାକୁ ଥିବା ବୁକିଂ ଏବଂ 31 ମେ’ ଠାରୁ ଚାଲିବାକୁ ଥିବା ଟ୍ରେନ ପାଇଁ ହେବ ଲାଗୁ
ମେ’ 12, 2020ରୁ ଭାରତୀୟ ରେଳ ପକ୍ଷରୁ 15 ଯୋଡା ସ୍ଵତନ୍ତ୍ର ଟ୍ରେନ ଚଳାଚଳ ଆରମ୍ଭ କରାଯାଇଛି । ଯାତ୍ରୀମାନଙ୍କ ହିତକୁ ଦୃଷ୍ଟିରେ ରଖି ରେଳ ବିଭାଗ ଏହି ସ୍ଵତନ୍ତ୍ର ଟ୍ରେନଗୁଡିକର ବୁକିଂ ନିୟମାବଳୀରେ କେତେକ ସଂଶୋଧନ କରିବାକୁ ନିଷ୍ପତ୍ତି ନେଇଛି ।
ଏହିସବୁ ଟ୍ରେନ ପାଇଁ ଆଗୁଆ ସଂରକ୍ଷଣ ଅବଧି 7 ରୁ 30 ଦିନକୁ ବୃଦ୍ଧି କରାଯାଇଛି ।
ଏହିସବୁ ଟ୍ରେନଗୁଡିକରେ କୌଣସି ତତ୍କାଳ ବୁକିଂ ହୋଇପାରିବ ନାହିଁ ।
ଆରଏସି ଓ ୱେଟିଙ୍ଗ ଲିଷ୍ଟ ଟିକଟ ଆବଶ୍ୟକ ନିୟମାନୁସାରେ ହେବ । ତେବେ ୱେଟିଙ୍ଗ ଲିଷ୍ଟରେ ଥିବା ଯାତ୍ରୀମାନେ ଟ୍ରେନରେ ଯାତ୍ରା କରିପାରିବେ ନାହିଁ ।
ଟ୍ରେନ ଛାଡିବାର 4 ଘଣ୍ଟା ପୂର୍ବରୁ ପ୍ରଥମ ଚାଟ ଓ 2 ଘଣ୍ଟା ପୂର୍ବରୁ ଦ୍ଵିତୀୟ ଚାଟ ବାହାରିବ । ପ୍ରଥମ ଓ ଦ୍ଵିତୀୟ ଚାଟ ଅବଧି ମଧ୍ୟରେ କରେଣ୍ଟ ବୁକିଂ ହୋଇପାରିବ । ଡାକଘର ସମେତ କମ୍ପ୍ୟୁଟରୀକୃତ ପିଆରଏସ କାଉଣ୍ଟରରେ ବୁକିଂ ହୋଇପାରିବ । ଏହାଛଡା ଲାଇସେନ୍ସ ପ୍ରାପ୍ତ ଯାତ୍ରୀ ସୁବିଧା ଟିକେଟ କେନ୍ଦ୍ର ଏବଂ ଅନଲାଇନ ଟିକେଟ, ସ୍ଵୀକୃତପ୍ରାପ୍ତ ଆଇଆରସିଟିସି ଏଜେଣ୍ଟ ଓ କମନ ସର୍ଭିସ ସେଣ୍ଟରରେ ମଧ୍ୟ ଟିକଟ ବୁକିଂ ହୋଇପାରିବ ।
ଏହି ନିୟମାବଳୀ 24 ମେ’ ଠାରୁ ହେବାକୁ ଥିବା ଟିକେଟ ବୁକିଂ ଏବଂ 31 ମେ’ ଠାରୁ ଚାଲିବାକୁ ଥିବା ଟ୍ରେନ ପାଇଁ ଲାଗୁ ହେବ ।